Kelur

Pokok kelor atau nama saintifiknya Moringa oleifera juga dikenali sebagai merunggai, rambungai, rembungai, lemunggai atau moringa () atau pokok benzoil merupakan satu-satunya tumbuhan genus Moringa dalam keluarga Moringaceae. Pokok ini berasal dari bahagian selatan kaki pergunungan Himalaya barat laut India, namun sudah biasa tumbuh di kawasan tropika dan separa tropika. 

Pokok ini mempunyai pelbagai kegunaan dari akar hingga buahnya. Lengai muda dan daun pokok kelor digunakan sebagai sayuran. Lengai dari pokok ini juga boleh digunakan bagi membersihkan air dan membersihkan tangan, dan kadang-kala digunakan dalam perubatan herba.

Botani

M. oleifera merupakan pokok cepat tumbuh boleh mencapai ketinggian 10-12 m (32-40 kaki)  manakala batangnya boleh mencapai diameter 45 cm (1.5 kaki). Kulit batang pokok kelor mempunyai warna yang putih-kelabu dan dikelilingi oleh gabus tebal. Pucuk muda mempunyai kulit keunguan kehijauan-putih, berbulu. Pokok ini memiliki silara luas dan merundup, dahan rapuh dan dedaun yang ringan tiga sekelompok tripinnat. Pokok ini tumbuh dengan dedaun yang begitu lebat.

Bunganya wangi dan dwijenis dikelilingi oleh lima kelopak kuning-putih tidak sama rata, dengan urat yang sedikit. Bunganya sekitar 1-1.5 cm (1/2 ") panjang dan 2.0 cm (3/4") lebar. Ia tumbuh di batang berbulu halus dalam kelompok tersebar atau merundup dengan kelompok bunga yang mempunyai panjang 10-25 cm.

Buahnya muncul dalam lenggai bertantung, kapsul perang tiga segi dengan saiz 20-45, setiap kapsul mampu memuatkan benih bulat sekitar 1 cm. Tiga biji benih di dalamnya mempunyai sayap nipis putih dan disebarkan oleh angin dan air.

Penanaman 
Ia mudah ditanam dan mudah sesuai dengan apa-apa cuaca. Pokok kelor cepat tumbuh dan tahan kemarau. Semasa penanaman, ia sering dicantas setiap tahun kepada 1-2 m (3-6 kaki) dan dibenarkan untuk tumbuhkan kembali agar buah dan daun kekal boleh dicapai dalam jangkauan lengan.

Tempoh berbunga bermula selepas enam bulan mula ditanam. Di Kawasan musim sejuk, ia berbunga hanya sekali setahun yang berlaku antara April dan Jun. Dalam suhu bermusim berterusan dan dengan hujan berterusan, ia berbunga dua kali atau boleh sepanjang tahun.

Galeri

Rujukan
 Moringa oleifera: A Perfect Tree for Home Gardens. Capaian 24-04-2013.

Kelor